изложените в съображение 34 по-горе причини. Освен това целта на тази ценова серия е да отразява развитието на цените, а не развитието на пазарните дялове.
 (46)
 На второ място, заявителят изтъкна, че „се забелязва съществен спад на цените в подсерия „Средни за Китай“, които и без това са били далеч по-ниски от цените в ценова подсерия „Средни международни“, и че този спад е бил с над 5 % по-голям от спада в ценова подсерия „Средни международни“ през същия период.“
 (47)
 Комисията отбелязва, че това твърдение е фактически невярно по отношение на целия период 2013—2014 г. (който е периодът на данните, представени от заявителя). В действителност нито една от разглежданите три ценови серии не показва ясна тенденция към понижение през 2013 и 2014 г., както е показано в Графика 2 от съображение (38) и в Графика 1 по-долу.
 (48)
 Противно на твърдението на заявителя, отправната точка и крайната точка за изменението на всяка от трите ценови серии са много близо една до друга (разлика от най-много 0,01 USD в посока нагоре и 0,02 USD надолу) и цените във всичките три серии са варирали в този диапазон. Тази флуктуация следва сходна тенденция, като най-висока точка е достигната през третото и четвъртото тримесечие на 2013 г. Освен това разликата между данните с най-висока и най-ниска стойност е сравнима (0,09 USD за ценова серия „Общи средни“, 0,06 USD за ценова подсерия „Средни международни“, и 0,08 USD за подсерия „Средни за Китай“).
 Графика 1
 Усреднени данни за ценовите серии в щатски долари на ват в периода 2013—2014 г.
 Тримесечие
 „Общи средни“
 „Средни международни“
 „Средни за Китай“
 1-во тримесечие 2013 г.
 0,81
 0,83
 0,71
 2-ро тримесечие 2013 г.
 0,85
 0,86
 0,74
 3-то тримесечие 2013 г.
 0,86
 0,87
 0,77
 4-то тримесечие 2013 г.
 0,88
 0,89
 0,77
 1-во тримесечие 2014 г.
 0,84
 0,88
 0,73
 2-ро тримесечие 2014 г.
 0,83
 0,87
 0,76
 3-то тримесечие 2014 г.
 0,83
 0,87
 0,72
 4-то тримесечие 2014 г.
 0,79
 0,84
 0,69
 Източник: Разследване на Bloomberg
 (49)
 Въз основа на тези цифри, липсват индикации, че евентуални опити да се повлияе на индекса биха били успешни. Вярно е, че в резултат на повишеното участие на китайските дружества ценова серия „Общи средни“ показва малко по-рязък спад в сравнение с ценова подсерия „Средни международни“. Тази констатация обаче не би могла да постави под въпрос целесъобразността на използването на ценова серия „Общи средни“. Това всъщност е едно логично следствие от факта, че включените в тази ценова серия цени понастоящем са в по-голяма степен представителни за пазарния дял на Китай на световния пазар, отколкото са били първоначално. С други думи: ценова серия „Общи средни“ понастоящем служи на целите си дори по-добре, отколкото при първоначалното ѝ въвеждане.
 (50)
 Също така не е вярно, че спадът на цените в подсерия „Средни за Китай“ е бил с над 5 % по-голям от този на цените в подсерия „Средни международни“. В действителност цените в подсерия„Средни за Китай“ са се понижили с 2,8 %, докато тези в ценова подсерия „Средни международни“ са се увеличили с 1,2 %. В резултат на това се получава комбинирана разлика